Marie Christine av Kent

Prinsesse Michael av Kent (født Marie-Christine Agnes Hedwig von Reibnitz 15. januar 1945 i Karlsbad) er en østerrikskfødt interiørdesigner og forfatter som er gift med prins Michael av Kent, barnebarn av Georg V av Storbritannia og dermed medlem av den britiske kongefamilien.

Hun har utgitt flere bøker om Europas kongefamilier. Prinsessen har også hatt foredragsturneer, og bistår sin mann i hans offentlige arbeid. Paret har ikke noen regelmessige plikter for kongehuset, men har ved noen tilfeller representert Elisabeth II, som er prins Michaels kusine, i utlandet.

 Tidlig liv 
Marie Christine von Reibnitz ble født like før andre verdenskrigs avslutning, i Karlsbad som den gang lå i det tyskbefolkede Sudetenland, nå Karlovy Vary i Tsjekkia, i nærheten av sin østerrikske mormor prinsesse Hedwig von Windisch-Graetz' familieeiendom. Året etter ble den tyske befolkningen deportert. Prinsessen er eneste datter av baron Günther Hubertus von Reibnitz og Maria Anna Carolina Franziska Walpurga Bernadette Szapáry von Muraszombath, Széchysziget und Szapár, grevinne Szapár, en datter av grev Friedrich Szapáry von Muraszombath, Széchysziget und Szapár, en østerriksk-ungarsk diplomat som fungerte som ambassadør i St. Petersburg ved utbruddet av første verdenskrig. Hennes far hadde også en datter ved navn Margarita, født 18. januar 1924, fra sitt første ekteskap til Margherita, grevinne von Seherr-Thoß. Hun var sammen med Anthony Dalzell i sine yngre år.

Gjennom sin mor er prinsessen etterkommer av Diane de Poitiers,Thru Diane's youngest daughter thru her earlier marriage Louise de Brézé (1518–1577), later thru her marriage marquesse de Mayenne and later duchesse d'Aumale. Jf. Michael av Kent, Prinsesse (2005): The Serpent and the Moon: Two Rivals for the Love of a Renaissance King, Simon & Schuster som var en av Henrik II av Frankrikes elskerinner,And to add further, great16-granddaughter of Agnès Sorel; Diane's husband is Agnès' grandson thru her daughter Charlotte, jf. Michael av Kent, Prinsesse (1991): Fille de France. Cupid and the King. og av Katarina de MediciThru both ladies, their common descendant is Luigi Vittorio de Savoie (1721–1778: HRH's mother's maternal great5-grandfather), Prince de Carignano. Son of Vittoria Francesca di Savoia (1690–1766; great5-granddaughter of Diane) & Vittorio Amadeo de Savoie (1690–1741; great3-grandson of Catherine), Prince de Carignano. Jf. Michael av Kent, Prinsesse (2005): The Serpent and the Moon: Two Rivals for the Love of a Renaissance King, Simon & Schuster som var Henrik IIs dronning,Thru both ladies, their common descendant is Luigi Vittorio de Savoie (1721–1778: HRH's mother's maternal great5-grandfather), Prince de Carignano. Son of Vittoria Francesca di Savoia (1690–1766; great5-granddaughter of Diane) & Vittorio Amadeo de Savoie (1690–1741; great3-grandson of Catherine), Prince de Carignano. Jf. Michael av Kent, Prinsesse (2005): The Serpent and the Moon: Two Rivals for the Love of a Renaissance King, Simon & Schuster og dessuten av maleren Rubens.«Maria Christine, Freiin von Reibnitz», GeneAll.net

Hennes far hadde vært medlem av det tyske nazipartiet med rang av Sturmbannführer eller major i SS under andre verdenskrig.«SS Officer the Father Of a British Princess», The New York Times 16. april 1985 Han flyttet til Maforga i Mosambik etter skilsmissen. Prinsessens mor, Marie Christine, og hennes bror, baron Friedrich (Fred) von Reibnitz, flyttet til Australia, hvor hennes mor drev en skjønnhetssalong. Friedrich ble høyere embetsmann i den australske regjeringen og er bosatt i Canberra.

Marie-Christine gikk på den katolske pikeskolen Rose Bay Convent i Sydney.

 Ekteskap 

Den 14. september 1971 giftet hun seg i Chelsea Old Church i London med den engelske bankmannen Thomas Troubridge, sønn av Peter Troubridge, 6. baronet. De hadde møtt hverandre under villsvinjakt i Tyskland. Paret ble separert allerede i 1973 og skilt i 1977. Våren 1978 ble ekteskapet erklært ugyldig av Den katolske kirke.

To måneder etter annulleringen, den 30. juni 1978, giftet hun seg med prins Michael av Kent i en borgerlig seremoni i rådhuset i Wien. I arkaisk engelsk språkbruk blir hun tradisjonelt titulert HRH Princess Michael of Kent («Hennes kongelige høyhet prinsesse Michael av Kent»). Etter å ha innhentet pavelig tillatelse til å gifte seg med en ikke-katolikk ble ekteskapet konvalidert i en katolsk seremoni i erkebiskopens kapell i Westminster den 29. juni 1983. Normalt kan en slik tillatelse gis av stedlige kirkelige myndigheter, men ettersom kongefamilien var involvert var det nødvendig å involvere paven.

Act of Settlement 1701, som regulerer arvefølgen til den britiske tronen, sier at en person med arverett til tronen som selv blir katolikk eller gifter seg med en katolikk mister arveretten. Prins Michael mistet dermed sin plass i arvefølgen da paret giftet seg.

Paret har to barn:
 Frederick Windsor (født 6. april 1979)
 Gabriella Windsor (født 23. april 1981)

De to tilhører Den engelske kirke, og har derfor arverett til tronen.

 Karriere 

 Kongelige plikter 

Ettersom det aldri ble forventet at prins Michael skulle utføre kongelige plikter regelmessig, og aldri har mottatt apanasje eller annen økonomisk godtgjørelse, har prinsessen bare deltatt i kongelige oppdrag i begrenset grad. Paret har ved enkelte anledningen representert dronningen, som under uavhengighetsfeiringene i Belize og statsbegravelsen til Mswati III av Swaziland. Prinsen er beskytter for flere organisasjoner, og prinsessen støtter ham i dette arbeidet.

Som takk for denne innsatsen fikk de etter at de giftet seg en leilighet i Kensington Palace.

 Privat karriere 

Før hun giftet seg med prinsen arbeidet hun en periode som interiørdesigner.

Prinsessen har skrevet tre bøker, og hun skriver en sosietetsspalte for nettsiden Bestselections.com.

 Bibliografi 

 (1986): Crowned in a Far Country: Portraits of eight royal brides, Weidenfeld and Nicolson, ISBN 0-297-79010-2 
 (1991): Cupid and the King, Harper Collins, ISBN 0-00-223911-6. 
 (2004): The Serpent and The Moon: two rivals for the love of a Renaissance king, Simon and Schuster, ISBN 0-7432-5104-0.

 Referanser 

 Eksterne lenker 
 «Prince and Princess Michael of Kent», Royal.gov.uk
 Prinsesse Michael av Kents offisielle nettsted 
 Værelser designet av prinsessen for Hotel Baltschug Kempinski i Moskva


Kategori:Huset Windsor
Kategori:Kongelige briter
Kategori:Adelige østerrikere
Kategori:Engelske forfattere
Kategori:Sakprosaforfattere
Kategori:Personer fra Karlovy Vary